## Geografija/zemljopis

 (1 čas sedmično – 35 časova godišnje)

|  |  |  |  |  |  |
| --- | --- | --- | --- | --- | --- |
| **TEME** | **ZNANJE** | **SPOSOBNOSTI** | **VRIJEDNOSTI, STAVOVI PONAŠANJA** | **AKTIVNOSTI UČENIKA** | **AKTIVNOSTI NASTAVNIKA** |
| **Ime, historijski razvoj i društveno uređenje BiH****Prirodna i kulturna tradicija (baština) BiH** | Osnovno znanje o porijeklu imena Bosna i Hercegovina i njenoj starosti. Znati imenovati i opisati historijske faze teritorijalnog razvoja BiH. Znanja o samostalnosti, neovisnosti i suverenosti BiH kao države sa demokratskim društvenim uređenjem (2 entiteta i 1 distrikt).Znati prepoznati kulturno-historijske spomenike i razlikovati različite stilove umjetnosti i bogate kulturne baštine BiH. | Osposobljavati učenike za razumijevanje grafičkih priloga i tematskih karata, sposobnosti pravilnog uspoređivanja teritorije BiH kroz historiju sa današnjim teritorijem države.Sticanje sposobnosti razlikovanja različitih stilova umjetnosti i spomeničke vrijednosti te primjena stečenog znanja u savremenom životu. Razvijanje sposobnosti geografskog mišljenja o vrijednosti i značaju kulturno-historijske baštine BiH, a posebno za turizam naše zemlje. Primjena geografske karte i razvijanje kartografske pismenosti. | Izgraditi pravilan stav prema historijskoj težnji Bosne i Hercegovine za samostalnošću.Razvijati poštovanje prema bosansko-hercegovačkoj prošlosti i svim zaslužnim ljudima koji su se borili za nju.Razvijanje svijesti o bogatom kulturno-historijskom nasljeđu koje je odraz i dokaz identiteta naroda i vremena u kojem žive.Stav o vrijednosti spomenika koji su tokom posljednjeg rata porušeni ili oštećeni čime je okrnjena naša izvorna kulturna baština kao neprocjenjiv element kulturnog- historijskog identiteta i turističkog proizvoda te potreba za restauracijom, obnovom i čuvanjem tih vrijednosti. | Metodom razgovora utvrditi da je BiH zajednica njenih konstitutivnih (ravnopravnih) naroda.Na plakatima učenici treba da polijepe slike (iz novina ili turističkih prospekata) kulturnih ustanova, kulturnih spomenika iz perioda antike, srednjeg vijeka i novog vijeka, slike kulturnih manifestacija i istaknutih umjetnika.Slike treba na času proučiti, prokomentirati svaku i zaključiti što sve čini kulturnu tradiciju i baštinu neke države. | Metodom razgovora i demonstracije naglasiti bitne sadržaje nastavne jedinice (korištenje ploče).Metodom razgovora pomoći učenicima da prouče sve slikovne materijale, da se prisjete ostalog što nije vidljivo na tim grafičkim prilozima i slikama a potrebno je o tome razgovarati (književna, naučna djela, kipovi, slike, oruđa i oružja itd .)Upoznati učenike sa razlikom pojmova: kulturne ustanove i kulturni spomenici . Metodom izlaganja pomoći u prezentiranju historijskog razvoja kulturne baštine uz bilježenje bitnog sadržaja na ploči i navesti ih da shvate značenje kulturnih manifestacija za razvoj turizma. |
| **Geografski položaj, granice i veličina BiH** **Reljef BiH – reljefne cjeline, geološka razdoblja nastanka****Klima, biljni i životinjskih svijet i ekološka obilježja BiH****Vode BiH:****Rijeke i jezera****Stanovništvo i naselja BiH****Privreda BiH – prirodni i društveni uvjeti za razvoj privrede.** | Znanje o veličini, granicama i obliku bosansko-hercegovačkog teritorija te o saobraćajnom značaju i položaju .Znanje o kompleksnosti geografskog položaja BiH u ovom dijelu Evrope, njegova važnost za opći razvoj kao i perspektivne djelatnosti bosansko-hercegovačke privrede . Znanje o važnosti tri osnovne geografske cjeline BiH za njen geografsko-saobraćajni položaj .Znati pronaći i prepoznati na geografskoj karti različite reljefne oblike. Znati sastav i geološku građu reljefa BiH(nastanak reljefa, tipovi reljefa, visinske regije). Znati suprotnosti reljefnih oblika i cjelina (planinsko-kotlinska, peripanonska Bosna i Niska Hercegovina). Znati značenje i utjecaj pojedinih reljefnih oblika za razvoj BiH uopće.Znanja o faktorima koji utječu na klimu BiH (znanja o Sunčevu zračenju, temperaturi zraka, padavinama i najčešćim i najznačajnijim vrstama vjetrova). Da znaju pokazati na karti klimatske regije BiH i da znaju navesti i opisati tipove klime i objasniti utjecaj klime na privredni razvoj BiH. Znanja o vrstama tla (pedologija, vegetaciji te o njihovoj geografskoj rasprostranjenosti kroz tri klimatske – vegetacijske zone.Znati razlikovati karakteristike jadranskog od rijeka crnomorskog sliva.Znati rijeke jadranskog i crnomorskog sliva/njihove karakteristike), prirodna i vještačka jezera, ponornica, 2 močvare u BiH i termalne i termomineralne izvore (znati pokazati ih na karti). Znati objasniti značenje rijeka i jezera te ostalih kopnenih voda na kopnu za razvoj BiH i turizma koji se na njima razvijaju. Znati imenovati vode (rijeke, jezera, močvare) koje bi trebalo zakonom zaštititi. Znati objasniti značaj podzemnih voda, uzroke i način njihovog sporog obnavljanja, potrebu da se zaštite, znati značaj obale bosansko-hercegovačkog Jadrana.Znanje o broju stanovnika u 2005. godini, prema procjenama. Znati osnovne karakteristike razvoja naseljenosti, razmještaju i kretanju (dinamici) stanovništva u BiH. Znati osnovna obilježja i historijski slijed migracija kao i uzroke vanjskih i unutrašnjih migracija. (Da znaju razlikovati političke i ekonomske migracije). Znanje o biološkoj, etničkoj, vjerskoj, obrazovnoj i ekonomskoj strukturi stanovništva. Da znaju uzroke koji su uvjetovali poremećaje u polnoj i dobnoj strukturi stanovništva BiH. Da znaju odrediti udio stanovništva u primarnom, sekundarnom, tercijarnom i kvartalnom sektoru (razlikovanje tercijarnog i kvartalnog sektora djelatnosti). Znanje o osnovnim razlikama između seoskog i gradskog naselja. Znanje o problemima bosansko-hercegovačkih sela (opisati gradove BiH i znati osnovne podatke o svakom od 6 najvećih gradova BiH).Upoznati učenike o fazama razvoja BiH privrede od manufakturno-industrijske preko socijalističke do tranzicijske faze. Znaju probleme s kojima se suočava savremena bosansko-hercegovačka privreda u tranzicijskoj fazi. Upoznati učenike sa rudama i energetskim izvorima kojima raspolaže BiH /rad na geografskim kartama/ ležišta rudnog bogatstva i lokacije energetskih izvora. Znaju ekološke probleme vezane za energetski sistem koji utječe na kvalitet zraka, vode i tla. Znanje o nekokurentnosti bh. privrede i potrebi njenog prestrukturiranja, da prehrambena i drvna industrija imaju sve potrebne sirovine na teritoriji BiH ali su nedovoljno razvijene, a samo hemijska industrija («Soda so», «Dita», «Polihem» i «Bosnalijek») proizvode plasiraju na tržište u okruženju. Upoznati učenika sa pet osnovnih ekonomskih regija na teritoriji BiH. Znati prirodne i društvene uslove razvoja bosansko-hercegovačke poljoprivrede i osnovne probleme njenog razvoja. Razlikovanje tri osnovne poljoprivredne regije (karakteristike poljoprivredne proizvodnje za svaku regiju pojedinačno). | Sposobnost primjenjivanja ranije stečenih znanja o granicama BiH .Sposobnost učenika da shvate i prepoznaju na karti razlike između prirodne i umjetne granice .Da su sposobni shvatiti da veličina teritorije u savremenom svijetu ne znači, automatski, razvijenost i visoki životni standard stanovništva. (Belgija, Holandija, Danska).Razvijanje sposobnosti snalaženja na geografskoj karti «čitanje karte», analiza geografskih podataka i generalizacija istih:Sposobnost povezivanja usvojenog znanja o reljefu BiH i formiranje geografskog mišljenja o međuovisnosti prirodnih i društvenih procesa,značaj za razvoj poljoprivrede i turizma BiH.Sposobnost razumijevanja grafičkih priloga (klimatski dijagrami). Sposobnost primjene stečenog znanja.Sposobnost razlikovanja karakteristika rijeka jadranskog od rijeka crnomorskog sliva.Osposobiti učenike za pronalaženje usvojenih pojmova na geografskoj karti.Razviti sposobnost prepoznavanja značaja i vrijednosti rijeka, jezera, termalnih izvora za razvoj BiH,a posebno za razvoj turizma.Razviti sposobnost razumijevanja grafičkih priloga (profila rijeka, karata hidrogradske mreže, tablica o proticaju, itd.) što omogućava istraživačko učenje i učenje sa razumijevanjem.Sposobnost analize dijagrama kretanja broja stanovnika BiH od prvog popisa 1879. godine do posljednjeg popisa 1991. godine (analizira grafikone o broju kretanja stanovništva od 1991-1995. i od 1995 – 2006. Sposobnost prepoznavanja i uočavanja uzroka i posljedica migracija u BiH. Razvijati kreativnost u radu i osposobiti učenike da uočavaju veze i razlike između nacionalne i religijske strukture stanovništva. Sposobnost razumijevanja dobno - spolne piramide, kartograma, geografskih i dr. karata i strukturnih krugova. Razvijati sposobnost uspoređivanja i razlikovanja pojedinih sektora djelatnosti. Razvijati sposobnost usporedbe seoskih naselja (brdskih, nizijskih i kraških predjela). Razvijati sposobnost upoređivanja (kompariranja), analize i sinteze, opisivanja i logičkog zaključivanjaOsposobiti učenike za razumijeva-nje savremenih procesa koji opterećuju bosanskohercego-vačku privredu. Razvijati sposobnost primjene stečenog znanja o energentima i rudama u svakodnevnom životu. Osposobiti učenike za razumijeva-nje tematskih karata i primjenu stečenog znanja na fizičkoj - geografskoj karti BiH. Razvijati sposobnost kartografske pismenosti i osposobljavati učenike za samostalan rad. | Izgraditi stav o vrsti granica BiH (orografske i hidrografske) – prirodne granice .Razvijati svijest kod učenika o prirodnoj raznolikosti BiH i bogatstvu kraških i drugih reljefnih oblika koji su od ogromne važnosti za poljoprivredu, industriju i turizam BiH. Poticati razvoj ekološke svijesti o očuvanju prirodne sredine.Razvijanje interesa kod učenika za usvajanje gradiva o klimi BiH. Razvijati osjećaj čuvanja ljepota naše domovine te upozoravanje na svijest i mogućnost pojave požara u razdoblju ljetnih vrućina.Razvijati svijesti kod učenika o značaju tla za proizvodnju hrane te nužnost očuvanja prirodne sredine.Izgraditi pravilan stav o značaju vode na kopnu za život ljudi.Navika upozoravanja na elemente ekološke ugroženosti vode na Zemlji.Razvijati svijest o potrebi borbe protiv onečišćenja voda, kao i naviku potrebe očuvanja voda na kopnu.Stav o prirodnim ljepotama naših voda.Razvijati stajalište (stav) o potrebi obnove stanovništva BiH i nužnoj pranatalitetnoj politici, zbog negativnog prirodnog priraštaja. Shvatanje da BiH u daljnjem razvoju treba mlade, perspektivne i kreativne ljude.Uvažavati pravo svakog čovjeka da odlučuje o mjestu rada i stanovanja. Razvijati pozitivan stav prema vjerskoj i nacionalnoj pripadnosti(tolerancija). Razvijati pravilan stav prema vlastitoj naciji, religiji, pismima, jeziku.Pozitivan stav o ravnopravnosti spolova. Razvijati poštovanje i ljubav prema naseljima širom BiH. Izgraditi pravilan stav prema očuvanju i zaštiti znamenitosti naselja BiH.Razvijanje - njegovanje i sticanje navike: upoznavanja obilaska, razgledanja i fotografisanja pojedinih naselja i njihovih znamenitosti (Škola u prirodi).Razvijati osjećaje razumijevanja problema sa kojim se suočava bosansko -hercegovačka privreda(veliki broj nezaposlenih i niska zarada zaposlenih).Izgrađivati pravilan stav o mogućnostima razvoja bosansko -hercegovačke privrede. Razvijati interes za nastavni predmet - ekološku svijest naglašavajući utjecaj energetskog sistema na kvalitet zraka i vode u BiH. Stjecati naviku štednje električne energije i razvijati pozitivan odnos prema radu. Uvažavati sve promjene u privredi BiH, kao faktore njenog razvoja.Upozoravati na ekološke probleme izazvane zastarjelom tehnologijom nekih grana bosansko- hercegovačke industrije. Razvijati svijest o poljoprivredi kao perspektivnoj djelatnosti bosansko- hercegovačke privrede u sklopu proizvodnje zdrave hrane. | Metodom izlaganja i razgovora te korištenjem zidne karte tražiti od učenika da objasne koje su tri prirodno geografske cjeline BiH i pozvati učenike da na karti pokažu okvirne granice nizijske Bosne, planinske i Niske (Mediteran-ske) Hercegovine .Nabrojati vrste stijena koje grade reljef BiH (specijalno sedimentne koje grade veći dio Bosne i Hercegovine).Na kartama treba da pronađu najviše planine i planine koje su zaslužne za održavanje XIV Zimskih olimpijskih igara (Bjelašnica, Jahorina, Igman). Pronaći na karti BiH najveća krška polja BiH .Učenici treba da ponove pojmove vrijeme, klima, klimatski faktori, cikloni i anticikloni. Korištenje ilustrovanih priloga iz novina. Na osnovu poznatih klimatskih faktora i elemenata treba da navedu i objasne tip klime zavičaja. Kako planinske barijere utječu na klimu naše zemlje. Izvesti zaključak da je ovakav reljef presudan za klimu glavnog grada BiH. Metodom razgovora navesti učenika da izdvoje najvažnije prirodne karakteristike nastanka različitih klimatskihfaktora u BiH.Na slijepoj karti BiH ucrtati površinske vodene tokove, ponornice, jezera, termalne i mineralne izvore.Na osnovu iskustva potaknuti učenike da se prisjete svih svojstava voda i povežu ih sa gradivom, koje se obrađuje Razgovarati s učenicima o rijekama, jezerima i moru i njihovom značaju.1. Koje su osnovne karakteristike rijeka crnomorskog sliva?2. Opiši privredni značaj bosansko-hercegovačkih rijeka.3. Koje je najveće prirodno, a koje vještačko jezero BiH?4. Navedi i pokaži na karti nekoliko banjskih lječilišta u BiH.5. Koje turističko značenje imaju vode na kopnu?6. Kvalitet kopnenih voda u BiH?Metodom razgovora ponoviti pojmove natalitet mortalitet, prirodni priraštaj, gustoća naseljenosti, migracije, emigracija, imigracija, vanjske i unutrašnje migracije itd.Učenici treba da odgovore na pitanja: Gdje stanuju? Koji su faktori utjecali na produženju života stanovnika BiH? Šta treba uraditi da bi poboljšali obrazovnu strukturu BiH? Ima li u vašoj okolini nepismenih stanovnika (uzroci i posljedice)? Na (slijepoj-demografskoj karti BiH), učenici treba da unesu mjesta guste i vrlo rijetke naseljenosti (krški predjeli) i da objasne zašto je to tako.Na plakatima koje će pripremiti (grupa učenika) treba da nalijepe slike iz novina, ili one koje su sami fotografirali ili nacrtali gradova ili sela u kojima žive i da opišu šta vide na fotografijama ili slikama.Na slijepu kartu BiH unijeti lokacije, glavnih rudno-mineralnih bogatstva BiHIzraditi privrednu kartu BiHDa navedu mjesta – rudarske bazene koji raspolažu sa značajnijim količinama(nalazištima) ruda metala, nemetala, energenata.Namjena pojedinih ruda – energenata, (objasniti!). | Direktnim grafičkim metodama nacrtati tablicu na ploči sa podacima o površini i broju stanovnika (u %) pojedinih geografskih regija BiH . Metodom izlaganja upoznati učenike o postanku i formiranju reljefa prije 60 mil. godina i objasniti kako je ledeno doba utjecalo na oblikovanje reljefa u BiH.Ponoviti s učenicima endogene i egzogene sile koje stvaraju reljef, nabrojati tipove reljefa, reljefne oblike i navesti primjere tih reljefnih oblika u BiH.Učenicima dati nekoliko pitanja za ponavljanje i uvježbavanje gradiva o klimi, tlu, biljnom i životinjskom svijetu i zaštiti okoliša.Metodom razgovora ponoviti kroz pitanja, geografski položaj BiH, kontinentalnost, jadranska zemlja:Navesti učenike na povezivanje, već stečenih znanja o klimi, klimatskim tipovima BiH.Pomoć u izradi klimodijagrama.Kroz razgovor, a na osnovu pripremljenih pitanja,razgovarati o najvećim rijekama jadranskog i crnomorskog sliva.Razgovarati sa učenicima o karakteristikama rijeka crnomorskog sliva, jadranskog sliva, o njihovom privrednom značaju:Sa učenicima na slijepoj karti ucrtavati ponornice BiH i upisati njihove nazive,pripremiti grafofolije sa riječnom mrežom BiH.Pripremiti grafofolije (plakate sa ucrtanim vještačkim jezerima i HE na njima).Razgovarati o najatraktivnijim turističkim destinacija-ma, a koje su vezane za vode BiH.Razgovarati o iskustvu sa vodama u BiH.Priprema didaktičkog materijala grafikona, geografskih karata i pomoćnih tekstova. Pomagati učenicima pri izradi starosno-spolne piramide. Metodom razgovora uvesti učenike u problematiku o (pogodna, vođena pitanja) stanovništvu i naseljima:Voditi razgovor o tome kako i kada su nastali prvi gradovi u BiH?Razgovor o nastanku i razvoju modernih gradski centri BiH? Upoznati učenike o znamenitostima glavnog grada BiH i većih regionalnih centara (uputiti učenike na pronalaženje informacija o ovim gradovima).Priprema didaktičkog materijala potrebnog za obradu ove nastavne teme.Pomoći učenicima pri unošenju na kartu mjesta i područja rudno-mineralnih ležišta i energetskih izvora.pomoć pri analizi privredne karte BiH (rad u grupama).Izrada folije sa tabelom, folija ispravnih odgovora. Izrada folije sa grafikonom rudnih, mineralnih i energentskih bogatstava i mogućnostima njihovog iskorištava-nja.Izrada tabele stepena obrazovanosti stanovništva BiH.Izrada zadataka objektivnog tipa za provjeru stečenog znanja. |
| **Saobraćajno turističke vrijednosti BiH****Regionalna podjela BiH: Regija BiH****Geološki aspekti zaštite geografske sredine****Nastava u prirodi (terenska nastava)** | Znati definirati pojam saobraćaj i međuovisnost sa turizmom. Opisati razvoj željezničke i cestovne mreže kroz historiju i njen značaj za razvoj BiH. Objasniti ulogu zračnog saobraćaja i znati aerodrome u BiH. Upoznati učenike sa preduvjetima i ograničavajućim faktorima razvoja turizma. Upoznati učenike da turizam dostiže svoj maksimum u razdoblju Socijalističke Jugoslavije (olimpijske igre - planine), njegov krah 90-tih godina (zbog rata).Značaj unapređenja bh. turizma za razvoj i zapošljavanje stanovništva. Upoznati učenike da BiH ima velike turističke potencijale koji nisu u potpunosti, iskorišteni.Znati oblike turizma koji imaju razvojne mogućnosti.(turističke destinacije)-Da znaju koje su četiri osnovne prirodno i društveno - geografske regije BiH, znati osnovne karakteristike (prirodne i društvene). Znanje o glavnim nodalno-funkcionalnim centrima svake od regija i znanje o trenutnom stepenu razvijenosti privrede, kao i mogućnosti razvoja svake od regija. Da znaju najpoznatija rudna ležišta, najpoznatije površinske i podzemne tokove, kakav je reljef a kakva gustina naseljenosti.Znati elemente ugroženosti geografske sredine (voda, vazduh, tlo).Znati koji su najveći zagađivači životne (geografske sredine),metode i sredstava zaštite životne(geografske sredine).Znati šta je to «fenomen staklenika».Znati na koji se način i koja sredstva uništavaju(nagrizaju) ozonski omotač.Na nastavno - naučnim ekskurzijama(dva puta u toku školske godine) upoznati prirodne i društvene pojave na prostoru BiH i posljedice njihovog djelovanja. | Razvijati sposobnost upoređivanja i razlikovanja (prednosti i nedostataka) pojedinih vrsta saobraćaja.Razvijati sposobnost uočavanja međuovisnosti saobraćaja i turizma. Osposobljavati učenike za formiranje geografskog mišljenja, sposobnosti analize grafičkih priloga i primjene stečenog znanja kao i razvijanja sposobnosti snalaženja na geografskim kartama.Razvijanje sposobnosti uspoređivanja posebnosti turističkih regija kao i primjenu stečenog znanja o tipovima i vrstama turizma u BiH.Razvijati sposobnost individualnog rada, te primjene kreativnosti u radu. Sposobnost uspoređivanja posebnosti jedne sa ostalim regijama BiH. Sposobnost uočavanja veze između različitih vrsta prirodnih resursa i njihovog značaja za razvoj regije. Primjena stečenog znanja u svakidašnjem životu.Sposobnost primjene stečenog znanja i razvijanje geografskog mišljenja o zaštiti životne sredine.Sposobnost utjecaja na stanovnike (okolinu) u BiH na rješavanju problema geoekologije.Sposobnost posmatranja, analiziranja , odvajanja bitnog od nebitnog, uočiti proces i posljedice djelovanja egzogenih sila.Uočiti proces i posljedice djelovanja čovjeka na promjene u prirodi. | Razvijati ekološku svijest, učenika, te naglasiti utjecaj saobraćaja na kvalitet životne sredine. Stjecati naviku korištenja različitih izvora znanja (novine, monografije, turističke vodiči, itd.). Uvažavati dolazak stranih gostiju (bez obzira na politiku, nacionalnu, vjersku i rasnu pripadnost) - tolerancija. Izgrađivati pozitivan stav prema turističkim mogućnostima BiH i razvijati pozitivan odnos prema radu i saradničkom učenju s nastavnikom ili ostalim učenicima u razredu.Sticati naviku pozitivnog odnosa prema radu i naviku rada u grupama i parovima. Stvarati ugodnu, kreativnu i stvaralačku atmosferu u razredu. Razvijati pravilan odnos prema čuvanju i zaštiti prirode kao i prema prirodnim i društvenim geografskim ljepotama i različitostima BiH.Razviti stav o poštovanju i ljubavi prema prirodnim ljepotama BiH.Razvijati uvjerenje da svako od nas može učiniti mnogo na zaštiti i unapređenju životne sredine i prirodne okoline u BiH.Razvijati naviku korektnog i zaštitničkog odnosa prema okolini i prirodi.Razvijati ekološku svijest o zaštiti biljnih i životinjskih vrsta na okolini i na prostoru BiH.Sposobnost izražavanja emocija za neke grandiozne oblike koji su posljedice djelovanja prirodnih sila.Razviti sposobnost uočavanja uzroka zagađenosti životne sredine i zašto to čovjek čini sam sebi. | Učenici individualno ili sa nastavnikom treba da posjete jednu ili više turističkih agencija. Da (na času) prezentiraju svoja iskustva i tok posjete, da objasne pojam propagande - marketinga i da zaključe kakav utjecaj ima propaganda na ovu privrednu gradu u BiH.Unošenje u slijepu kartu najznačajnijih planina, ravnica (reljefnih cjelina) rijeka, jezera, područja sa većom gustinom naseljenosti i nadalno funkcionalnih centara. (rad u grupama) detaljano opisivanje jedne od četiri regije BiH, ilustracija:prospektima, fotografijama, slikama i drugim grafičkim materijalom koji se odnosi na regiju koja se obrađuje.Učenici će objašnjavati na koji način se može uključiti u rješavanje ekoloških problema.Analiza tabelu učešća zaštićenih zona u ukupnoj površiti u BiH, Evropi, Albaniji, Hrvatskoj, Njemačkoj i Norveškoj. Organizirati akciju, provoditi kontinuirane akcije na sakupljanja starog papira, čišćenja školskog dvorišta i okoline.Učenici će objašnjavati kako i zašto koristiti kante za smeće.Posmatranje, postavljanje pitanje, prikupljanje informacija o geografskim objektima koji se posmatraju i posjećuju. | Priprema didaktičkog materijala potrebnog za obradu ove nastavne teme(reljefna karta BiH-)Posjeta nekoj turističkoj agenciji. Metodom razgovora (pitanja) treba utvrditi pređeno gradivo: Šta je saobraćaj, učešće u saobraćaju, vrste saobraćaja, uloga i značaj saobraćaja za razvoj neke države. Najrazvijenija grana turizma u BiH, turistički slabo razvijena područja BiH, koja imaju mogućnosti za razvoj itd.Pomoći učenicima pri izradi slijepe karte i prezentaciji regije koju obrađuje. Učenicima dati pitanja za ponavljanje i uvježbavanje gradiva o geografskom položaju, klimi, tlu, biljnom svijetu i zaštiti okoliša u regijama.Metodom razgovora treba uputiti učenike na činjenicu da je učešće zaštićenih zona u ukupnoj površini BiH svega 0,5%,potreba da bar 15-20% teritorije naše države treba da uđe u neki program zaštite - parkovi prirode, nacionalni parkovi, zaštićene zone itd.) po Evropskim mjerilima. Pomoći učenicima u organizaciji akcija sakupljanja starog papira i pri izradi plakata upozoravanja stanovništva na pogubnost nastavka zagađivanja životne sredine.Objašnjavanje pojava i procesa, koji su se dešavali li se dešavaju na lokacijama koje učenici posmatraju i proučavaju (kraška korizija i erozija, djelovanje snage tekuće vode, vjetra,karakteristike flore i faune, kao i vrste naselja i načina života ljudi – privredne djelatnosti). |